Harriet Boyd Hawes

**Harriet Boyd Hawes** (Boston, AEB, 1871ko urriaren 11 – Washington, 1945eko martxoaren 31a) Ipar Amerikako arkeologo aitzindaria, erizaina, soroslea eta irakaslea  izan zen. Gurniaren aurkitzaile eta lehen zuzendari gisa ezaguna da, Egeoko Kreta uhartean Minoiko asentamendu eta jauregi bat aurkitu zuen lehen indusketa arkeologikoetako bat.

## Gaztaroa eta hezkuntza 
Harriet Ann Boyd Bostonen jaio zen, Massachusettsen. Ama oraindik haurra zela hil zitzaion, eta Harriet lau neba-arreba zaharragoekin batera hazi zuen aitak. Alex nebak sartu zuen lehen aldiz Ikasketa Klasikoetan. Greenfieldeko Hill Prospect Eskolara joan ondoren, Smith Collegen graduatu zen Northamptonen, Massachusettsen, 1892an, Ikasketa Klasikoetan titulu batekin (Grezian espezializatua).

## Karrera akademikoa 
Lau urtez irakasle lanetan aritu ondoren, Greziarekiko eta antzinako kulturarekiko grina izaten jarraitu zuen, eta Atenasko Ikasketa Klasikoen Amerikar Eskolan hasi zen lanean, Greziako hiriburuan. Grezian egon zen bitartean, erizain boluntario gisa lan egin zuen Tesalian, gerra greko-turkiarrean. Bere irakasleei eskatu zien erakundeko landa-lanetan parte hartzeko, baina horren ordez liburuzain akademiko bihurtzeko eskatu zioten. 

Geroago, urte horretan bertan, Hawes Estatu Batuetara itzuli zen. Smith Collegen posizio bat onartu zuen Arkeologia Grekoa irakasten 1900. urtearen amaieran, eta ondoren bere maisutza jaso zuen erakunde horretan bertan 1901ean. 1905era arte Smithen irakatsi zuen, eta hango lana atzerrira egindako txango arkeologikoekin tartekatu zuen. Hawes izan zen Grezian indusketa-proiektu garrantzitsu bat zuzendu zuen lehen emakumea, 100 langilek baino gehiagok osatutako talde batekin. Edith Hall Dohan zuen laguntzaile. Boyd Hawes azken horren zuzendari izan zen hiru urtez, eta denbora horretan erizaintzako laguntzaile ere izan zen YMCAn.

## Geroko bizitza eta legatua 
1936an Charlesek erretiroa hartu zuenean, bikotea Virginiako etxalde batera joan zen bizitzera, eta han bizitzen jarraitu zuen, senarra hil ondoren ere. Harriet 1945eko martxoaren 31n hil zen, 73 urte zituela.

2002an, bere alabak, Mary Allsebrookek, *Born to Rebel: the Life of Harriet Boyd Hawes* argitaratu zuen. Annie Allsebrookek, Harriet Boyd Hawesen bilobak, editatu zuen liburua.

## Lanak 
* *Gournia, Vasiliki and other prehistoric sites on the isthmus of Hierapetra, Crete; excavations of the Wells-Houston-Cramp expeditions, 1901, 1903, 1904*.  Harriet Boyd Hawes, Blanche E. Williams, Richard B. Seager, Edith H. Hall. (Philadelphia, The American exploration society, Free museum of science and art 1908).
* Charles Henry Hawes eta Harriet Boyd-Hawes, Arthur J. Evansen hitzaurrearekin. *Crete, the forerunner of Greece* (Londres, 1909).
* Boyd, H.A. 1901. “Excavations at Kavousi, Crete, in 1900,” *American Journal of Archaeology* 5, 125–157.
* Boyd, H.A. 1904. “Gournia. Report of the American Exploration Society's Excavations at Gournia, Crete, 1902-1905,” in *Transactions of the Department of Archaeology: Free Museum of Science and Art University of Pennsylvania I*, Philadelphia, 7–44.

## Berari buruzko lanak 
* Adams, Amanda (2010), *Ladies of the Field: Early Women Archaeologists and Their Search for Adventure*, Douglas & McIntyre, ISBN 978-1-55365-433-9
* Allsebrook, Mary (2002), *Born to Rebel. The Life of Harriet Boyd Hawes. Edited by Annie Allsebrook.* 1992an argitaratua lehen aldiz, zuzenketekin eta postdata batekin idatzia, Oxbow Books, ISBN 1-84217-041-4

## Erreferentziak 
## Kanpo estekak 
* Harriet Boyd Hawes-en lanak Internet Archive-n